JohanHeinsen/ENO huggingface dataset:
Odense Adresse-Contoirs Efterretninger, 1835-03-13
Spanien. Den nye midlertidige Jndenrigsminister, Hr. Medrano, er en forhenværende Ingenieurofficeer og ganske fremmed for Forretningerne. Den nye Justitsminister, Don J. de la Dehesa, er en udmærket, temmeligen apostoliskindet Retslærd og var tidligere Generalprokurator ved Overretten i Barcellona. Han er bekjendt som Oversætter af Delolmes Værk om den brittiske Konstitution. Hans Forgjænger Gareli, en af Spaniens meest oplyste Mænd og desuden særdeles yndet af Regentinden, var det romerske Hof forhadt formedelst jansenistiske Grundsætninger. Til hans Efterfølger var en talentfuld Geistlig, Hr. Alcantara Navarro, Medlem af Cortes 1820, udseet; men han har vægret sig ved at modtage noget Embede. Denne Mands Uafhængighedsfølelse viste sig efter Ferdinands Død, da han vægrede sig ved at holde Liigtalen over ham med de Ord: "Jeg vil ikke, noget Godt veed jeg ikke at sige om ham, og jeg vil ikke gjøre Sandhedens Talerstol til Løgnens Skueplads." Paa Krigsskuepladsen synes en Stilstand at være indtraadt. Alt hvad Man erfarer derfra, indskrænker sig til Rygter, der udbredes af carlistiske Blade og nye Fordele for Carlisterne. Odense. Med sidste Post indløb hertil den sørgelige Efterretning, at den her hjemmehørende Slup Johanne Vilhelmine, Kapitain E. Boyesen, er i den stærke Storm den 23 Febr. om Aftenen totalt forliist ved Jndseilingen til Berrefjord, en Havn 1 1/2 Miil fra Flekkefjord i Norge, hvilken Havn Kapitainen nødsagedes at søge, efterat have mistet Bogsprydet, Bommen, den ene Pompe, samt Skandse klædningen. Kun tvende af Mandskabet ere reddede, nemlig Matros Hans Petersen og Jungmand Niels Alminde. Kapitainen, Styrmanden, to Matroser og en Dreng fandt deres Død i Bølgerne. Der vare to Lodser ombord, af hvilke den Ene druknede; den Andens Liv havde Man Haab om at redde. Det var den første Reise, Kapitain Boyesen, (en Søn af den afdøde Justitsraad og Stiftsphysikus Boyesen, hvis Enkefrue nu oplever denne bittre Sorg), gjorde herfra; ved hans Død beklages Tabet af en agtet, brav ung Mand og en dygtig Søemand, som i Kjøbenhavn efterlader sig en sørgende Enke, der havde haabet, snart at finde et lykkeligt Opholdsted her i Odense. Ved Fartøiets Forliis skal hans sidste Bestræbelse have gaaet ud paa at redde den medhavende Skibsdreng, med hvem han styrtede sig i Bølgerne, for svømmende at bringe ham med til Land; men under denne Bestræbelse blev han selv Dødens Offer. - Skibets Besætning regnedes til vore dueligste Søefolk. Uagtet det overordentlig slette Veir var Hr. Rappos Forestilling i Onsdags ogsaa talrigt besøgt, og saavel han, som hans lille Søn, der synes at ville træde i den athletiske Faders Fodspor, vandt glimrende Bifald. Hr. Rappo skal have besluttet at ende sine Forestillinger paa Søndag; men han vilde vist glæde mangfoldige Fremmede ved at give endnu en Forestilling paa en af Markedsdagen i næste Uge.
Odense Adresse-Contoirs Efterretninger, 1835-03-13
Ved Avisens Slutning erfarer Man med temmelig Vished, at den undvigte Lars Berggreen i Gaar Eftermiddag skal være fundet i et Huus i Kjøng Sogn og indbragt til Arresten i Assens. (De øvrige Efterretninger følge.)
Odense Adresse-Contoirs Efterretninger, 1835-03-13
Kjøbenhavns Børs-Kours den 10 Marts 1835. Hamb. 2 M. - k. S. 207 1/2. 4 pCt. uopsigelige RigsbankOblig. 101 ½ a 102 Rbd. r. S. Spec. 207, solgt til 12 Mk. 6 1/2 s. Bank=Disconto ..... 4 pCt 4 pCt. norsk Laan ved Hambro Norske Spec. Sedl. pr. 100 og Søn af 1825. 1013101 ½ B. Sp. - 4 - Rbd. Sedl. 4 pCt. do. af 1828. 1014101 ½r. S. 4 pCt. Kongel. Obligationer 4 pCt. nye norske Oblig. af 1834. 101 ½ a - i Bco. (u. Rente) 92 a 92 1/2 R. Sedl. Nation. Obl. (af Laan 4 Febr., 3 PCt. nye dsk. Oblg. (1 L. St. 14 Bcomk.) 74 a - L. St. 1820) 102 a 102 1/2 Rbd. r. S.
Odense Adresse-Contoirs Efterretninger, 1835-03-13
AVERTISSEMENTS. Træt af Livets Dage, endte den 28 Febr., i sit gode Aar, en værdig Olding, Laurits Oronlund, Sognedegn for Tommerup og Brylle Menigheder, sin jordiske Vandring. Venlig og blid var han i Livet, rolig og blid var ogsaa hans Død. Elsket og agtet af Alle, der kjendte ham, nedlagde han sin Vandringsstav. Han var den kjærligste Ægtefælle og den bedste Fader. Den Retskafnes Minde er til Velsignelse, og Han vil med Inderlighed mindes af Mange, men af Ingen inderligere, end af hans efterladte Enke og dybtsørgende Børn. Ved hans Kiste. Saa roligt Du i Døden blunder, Dit Liv var Fred, Din Død var blid. Did, hvor Dit trætte Legem stunder, Vi samles alle i sin Tid. Held da Enhver i Dødningskring Hvis Vandel var saa reen, som Din Du mange Vintre saae hendrage, Saae Slægter komme og forgaae, Du standsed' Graad og lindred' Klage, Din Fryd i Andres Fryd Du saae. Ni Gange ti var Dine Aar, Du Ædle med Dit Sølverhaar, Saa hvil da sødt i Gravens Gjemme, Hvad Jordens er, det vorde Jord, Men aldrig Dine Dig forglemme. Kjærminden dybt i Hjertet groer. Naar Vaaren breder ud sit Løv, Med Blomster smykke vi Dit Støv. At vor elskede Moder, Maren Gedske Tønder Petersen, fød Lange, Enke efter afgangne Postmester Petersen, efter længere Tids Svagelighed, i sit 52de Aar, blev os berøvet den 8 Marts ved en rolig Død, bekjendtgjøres herved for deeltagende Slægtninge og Venner, paa egne og fraværende Sødskendes Vegne, af hendes sørgende Børn. Kjersgaard den 10 Marts 1835. J. F. Petersen. C. J. Petersen.
Odense Adresse-Contoirs Efterretninger, 1835-03-13
Jdag Morges indløb den sørgelige Efterretning, at vores elskelige og haabefulde Søn, Severin, har paa en Reise til Engelland, ved et Skibbrud, tilligemed bandre af Skibets Besætning, funden sin Død i Havets Bølger den 21 f. M. Dette meddeles herved vores fraværende Slægt og Venner af hans dybtsørgende Forældre. Odense Kanal-Bassin den 12 Marts 1835. Ane Dorthea Sørensen, B. Sørensen. fød Nielsen.
Odense Adresse-Contoirs Efterretninger, 1835-03-13
J Anledning af det i den fyenske Adresseavis No. 59 for dette Aar indrykkede Avertissement fra en Gaardeler og Veivæsenet i Fyen, skylder jeg Sagens Vigtighed foreløbig at bekjendtgjøre, at over denne Gaardeiers paaberaabte Klager og Anonce i den fyenske Adresseavis No. 183 for afvigte Aar, har jeg i sin Tid afgivet de behørige Erklæringer til vedkommende høiere Autoriteter, og i Anledning af de i Avisen No. 39 fremsatte beskyldninger imod Bestyrelsen af Veiarbeidet i Fyen, er for mit personlige Vedkommende det fornødne iværksat til Sagens Afgjørelse ved Domstolene, hvis Kiendelse i sin Tid skal komme til offentlig Kundskab. Hvad angaaer de imod de underordnede Veibetjente i Fyen anførte beskyldninger, da er der hverken til Amtsøvrighederne eller til mig indkommen nogen Klage, hvoraf det kunde udledes, at bemeldte Veibetjente have gjort sig skyldige i saadanne Misgierninger, som dem, den ovenanførte Gaardeler beskylder dem for.
Odense Adresse-Contoirs Efterretninger, 1835-03-13
Jfølge Foranledning fra Veibestyrelsens Side, vil en offentlig Undersøgelse finde Sted, om disse Veiopsigtsførerne paa sagte Beskyldninger. Om Udfaldet af denne Sag skal ogsaa 20de Bølelse snarest muligt skee offentlig Kundgjørelse, indtil hvilken Tid enhver Retsindig vil suspendere sin Dom. Odense den 12 Marts 1835. P. Recke.
Odense Adresse-Contoirs Efterretninger, 1835-03-13
Theatret i Odense. Søndagen den 15de giver Hr. Rappo sin fjerde og sidste athletisk olympiske akademiske Forestilling, i 4 Afdelinger. - Slutning vil Kunstneren udføre det Høieste, hvad menneskelig Kraft, formaaer, idet han, hængende i et Toug ved Fødderne, vil løfte en modig, fuldkommen udvoxen Hest flere Alen høit fra Jorden. - Det Nærmere om denne, med mange nye Afvexlinger bestemte Forestilling, erfares af Plakaten. res
Odense Adresse-Contoirs Efterretninger, 1835-03-13
Foreløbig Bekjendtgjørelse. Om 8 a 12 Dage agtes her paa Theatret givet 3 a 4 dansk dramatiske Forestillinger, bestaaende af: Slaget i Kjøge Bugt, dramatisk Skildring i 1 Akt, Rekruten og En Fødselsdag i Slutteriet, Vaudeviller ved Overskou; Kjerlighed ved Hoffet, Skuespil i 5 Akter af Paludan Müller, m. fl. Det Nærmere, disse Forestillinger betræffende, skal betimelig blive det ærede Publikum bekjendtgjort ved Plakater. Odense den 12 Marts 1835. Direktionen. for det Titchenske Skuespillerselskab.
Odense Adresse-Contoirs Efterretninger, 1835-03-13
Skipper M. Fischer, som ligger under Ladning med Gods til Kjøbenhavn, og medtager Passagerer, afgaaer bestemt førstkommende Torsdag. Vedkommende behage at melde sig hos Kjøbmand J. Nielsen.
Odense Adresse-Contoirs Efterretninger, 1835-03-13
Til forestaaende Marked er jeg forsynet med en Deel færdigt Arbeide; tillige modtages Bestillinger paa alt muligt til mit Fag henhørende. Reel Behandling og billige Priser skal stedse være Formaalet for mine Bestræbelser. J. Lachmann, Blikkenslagermester, boende paa Torvet Nr. 582.
Odense Adresse-Contoirs Efterretninger, 1835-03-13
Hvor der for meget billig Priis trykkes Kobbertryk, som Adresser, Vignetter og deslige, anvises fra Tobaksboutiken paa Skjolden i Odense. Naar ønskes, kan ogsaa besørges Kobberplader stukne.
Odense Adresse-Contoirs Efterretninger, 1835-03-13
Hos Undertegnede bekommes udmærkede gode SukkerrørsVæverskeer af alle Fiinheder til billigste Priser, og hvis Godhed er bleven erkjendt af Oldermanden for Væverlauget her i Byen. F. C. Schiøtt, Odense den 12 Marts 1835. Overgade.
Odense Adresse-Contoirs Efterretninger, 1835-03-13
Extra god ægte Brunsviger Humle bekommes til billigste Priis hos Undertegnede; ligeledes faaes alle Sorter gode Urte kramvarer, f. Ex. fiin Kaffe, som, naar der tages i Lispund eller halve Lispundviis, sælges meget billig; godt lyst Candis, fiin Melis, god Konge- og Haysan=Thee med mange flere Ting, F. C. Schiøtr. Odense den 12 Marts 1835.
Odense Adresse-Contoirs Efterretninger, 1835-03-13
Gode nye Gaasefjeder ere at bekomme paa Hestemarked til førstkommende Marked.
Odense Adresse-Contoirs Efterretninger, 1835-03-13
Godt Saalelæder. bekommes hos L. J. Baagøe i Svendborg til billige Priser.
Odense Adresse-Contoirs Efterretninger, 1835-03-13
Den Oberst Guldberg tilhørende Gaard Nr. 693 i Nedergade er at faae til Leie næstkommende Paaske Flyttetid, enten under eet eller hver Etage særskilt. Det Nærmere erfares paa Stedet. Den Hans Auction over Stutterieheste.
Odense Adresse-Contoirs Efterretninger, 1835-03-13
Løverdagen den 4 April d. A., om Middagen Kl. 12, skal ved offentlig Auction, som afholdes i det Kongelige Ridehuus i Kjøbenhavn, bortsælges, imod kontant Betaling, en Deel Hingster, Hopper og Vallakker af de Kongelige Stutterier og Stalde, blandt hvilke nogle af 6, 5, 4 og 5 Aars Alder. De sælgende Heste kunne 2 Dage forinden Auctionen tages i Öiesyn i Staldene ved Christiansborg Slot, og blive til samme Tid, trykte Fortegnelser over dem at erholde paa det Kongelige Staldskriverkontoir. Efter Ordre. Hillerødsholm den 8 Marts 1835. Hornemann, konst. Stutmester.
Odense Adresse-Contoirs Efterretninger, 1835-03-13
Auction over Stuttericheste. Onsdagen den 8 April d. A., om Formiddagen Kl. 11, skal ved offentlig Auction, som afholdes paa Frederiksborg Ladegaard, Hillerødsholm, bortsælges, imod kontant Betaling, 10 Stkr. 3 og 2-aarige og 5 Stkr. 1-aarige Foler, udrangerede af det Kongelige Stutterie. De sælgende Heste kunne 2 Dage forinden Auctionen tages i Öiesyn i Stutteriet, og ville trykte Fortegnelser over dem forinden blive at erholde paa de Kongelige Staldskriverkontoirer i Kjøbenhavn og Frederiksborg, Efter Ordre. Hillerødsholm den 9 Marts 1835. Hornemenn, konst. Stutmester.
Odense Adresse-Contoirs Efterretninger, 1835-03-13
Auction. Efterat den averterede Auction Onsdagen den 8 April d. A. er afholdt paa Hillerødsholm Frederiksborg Gamle Ladegaard) over en Deel fra det Kongelige Stutterie udsatte Heste, bliver samme Sted og Dag i Middagsstunden, imod kontant Betaling, bortsolgt af den saakaldte Faurholmske forædlede Qvægstamme 58 Stkr. unge Tyre og Qvier, i Alder fra 1 ½ Aar til 2 Maaneder, samt 6 Stkr. særdeles gode i Aars gamle Electoral-Vædere. Det saaledes Sælgende, som Alt er Hs. Majestæt Kongen tilhørende, kunne af vedkommende Liebhavere tages i Öiesyn nogle Dage forinden Auctionen paa den Kongelige Avlsgaard Faurholm ved Frederiksborg, hvor det forevises af den derværende Opsynsmand. Efter Ordre. Hillerødsholm den 9 Marts 1835. C. Madsen.
Odense Adresse-Contoirs Efterretninger, 1835-03-13
Auction over Hornqvæg. Formedelst et udvidet og meere udvidende Faarehold, bortsælger Undertegnede ved offentlig Auction følgende Kreature: 56 Stkr. meget unge Meierie-Køer og løbne Qvier, samt en 4 Aars Tyr, af meget melkrige Raceer; 12 Stkr. unge Stude og 4 Stkr. Staldstude. Auctionen afholdes Torsdagen efter Paaske, den 25 April, Kl. 9 Formiddag, her paa Sindinggaard, 3 Mile Sydost for Holstebroe. Kreaturene kunne overfødes her til 8 Mai, og vederhæftige Kjøbere erholde Kredit til 20 Junii. Til samme Tid sælges to sorte unge Hopper. Sindinggaard den 28 Febr. 1835. S. A. Fielstrup.
Odense Adresse-Contoirs Efterretninger, 1835-03-13
Ved Auctionen den 19 Marts over afgangne Enkemadame Fahnes Efterladenskaber, bortsælges endvidere en Kareth. Tirsdagen den 7 April d. A., Formiddag Kl. 9, bliver efter Skifterettens Foranstaltning afholdt offentlig Auction i Gaarden No. 580 paa det store Torv, over afgangne Overlærer Mathias Wilhelm Brohms Efterladenskaber, bestaaende af Stole, Borde, Speile, en Mahognie og en Birketræes Sopha 2 Mahognie-Kommoder, et Hjørneskab, et Chatol, et Klædeskab, et Taffeluhr, 4 Kakkelovne, en Dragkiste, Sølv, Kobber og Messing, Porcellain, Linned og Dækketøi, Sengesteder og Sengeklæder, en Rulle, en Baad, nogle Gymnastik=Redskaber m.v. Hvilket herved bekjendtgjøres til Lysthavendes Efterretning. Reimuth. Odense den 15 Marts 1835.
Odense Adresse-Contoirs Efterretninger, 1835-03-13
Torsdagen den 2 April d. A., Formiddag Kl. 9 og følgende Dage afholdes offentlig Auction i Gaarden No. 580 her i Staden over en betydelig Samling af Bøger, tilhørende deels af en best gangne Overlærer ved herværende Kathedralskole, BrohmsDødsboe, deels et offentligt Jnstitut og deels en privat Mand Over bemeldte Bogsamling, hvoriblandt findes sjeldne og kostbare Værker, henhørende fornemmeligen til Kunst- og LitterairHistorien, kunne trykte Fortegnelser erholdes paa Undertegnedes Kontoir 14 Dage førend Auctionen. Dette bekjendtgjøres herved til Lysthavendes Efterretning, med Tilføiende, at Hr. Overlærer Dr. Kalkar er villig til at paatage sig Kommissioner. Odense den 6 Marts 1835. Reimuth.
Odense Adresse-Contoirs Efterretninger, 1835-03-13
Efter Skifterettens Foranstaltning, bliver Huset No. 122 Litr. B i Myntestrædet, afg. Tømmermester Val. Lunds Stervboe tilhørende, stillet til Bortsalg ved 3 offentlige Auctioner, som afholdes: Fredagen den 6, 15 og 20 Marts førstk., hver Dags Formiddag Kl. 10. De 2 første Auctioner afholdes paa Odense Raadstue og 3die Auction i selve Huset, som bestaaer af 4 Fag, 1 Etage, Muur- og Bindingsværk. Hvilket herved bekjendtgjøres. Odense den 27 Febr. 1835. Reimuth.
Odense Adresse-Contoirs Efterretninger, 1835-03-13
Efter Foranstaltning af Skifteretten i afg. Tømmermester Valentin Lunds Stervboe, bliver det bemeldte Boe tilhørende paa Frue Kirkegaard under No. 714 beliggende Huus, som bestaaer af 5 Fag, 1 Etage, Muur- og Bindingsværk, med tilliggende Haugeplads, opbudt til Bortsalg ved 3 offentlige Auctioner, som afholdes; Fredagen den 6, 13 og 20 Marts førstk., hver Dags Formiddag Kl. 11. De 2 første Auctioner afholdes paa Odense Raadstue og 3die Auction i selve Huset. Hvilket herved bekjendtgjøres. Odense den 27 Febr. 1835. Reimuth.
Odense Adresse-Contoirs Efterretninger, 1835-03-13
Jfølge Forlig og Udlæg, samt vedkommende Udlægshavers Begjering, bliver det Kjøbmand P. C. Lassen tilhørende Huus No. 48 i denne Byes Adelgade, bestaaende af 5 Fag Forhuus og 5 Fag Baghuus, samt Gaardsplads og Have, stillet til Bortsalg ved 3de Auctioner Torsdagen den 9 og 25 April samt 7 Mai førstkommende, hver Dags Formiddag Kl. 11. Konditionerne erfares ved Auctionerne, der afholdes paa Raadhuset, Hvilket herved til Lysthavendes og Vedkommendes Efterretning bekjendtgjøres. Bogense Byefogedcontoir den 10 Marts 1835. Baadsgaard. J Følge Bestemmelse paa Skiftet efter Peder Hansen, Schmidt, bliver Stervboets Gaard i Seest, af Hartkorn Ager og Eng 4 Tdr. 4 Skpr. og Skovskyld 1 1/4 Alb., ved en eneste Auction bortsolgt Mandagen den 15 April næstkommende, Formiddag Kl. 9. Denne Eiendom, der kun ligger 1/4 Miil fra Colding, har frugtbare vel beliggende Jorder, ikke ubetydelig Skov og gode Bygninger, deels Grundmuur og deels Egebindingsværk, med en rummelig og beqvem Beboelsesleilighed. - Gaarden kan strax tiltrædes og af Kjøbesummen der blive indestaaende. - Saasnart Gaarden er solgt, forauctioneres samme Dag Besætning, Jnd- og Udboe, bestaaende af Heste, Køer, Ungqvæg, Faar, Vogne, Avlsredskaber, Meubler, Sengeklæder, Kakkelovne m.m. Herredscontoiret i Colding den 10 Marts 1835. Oxenbell.
Odense Adresse-Contoirs Efterretninger, 1835-03-13
Alle og Enhver som maatte have noget at fordre i Stervboe efter afg. Selveiergaardmand Jørgen Jensen af Annebølle Bye, Wissenberg Sogn, indkaldes herved med 12 Ugers Varsel at anmelde og beviisliggjøre deres Krav for undertegnede Skifteforvalter, og er en Skiftesamling i Boet berammet til Afholdelse her paa Kontoiret Fredagen den 20 Marts førstk., om Formiddagen Kl. 11. Odense Herredskontoir den 9 Marts 1835. C. A. Falbe.
Odense Adresse-Contoirs Efterretninger, 1835-03-13
Ved Tallotteriets 1280 Trækning i Altona udkom: No. 47. 75. 5. 48. 82.
Odense Adresse-Contoirs Efterretninger, 1835-03-16
64 Aargang. Blikts Fyens Kongelig allene. privilegerede. Adresse-Avis og Avertissementstidende. Forsendes med Brevposten, overalt i de danske Stater. Redigeres, trykkes og udgives i Odense. af Søren Hempel, Kancellieraad. Mandagen. 10 Marts 1835. Jndhold. Almindelig Politik (Krigersk Aand i Schweitz. Ny Spænding imellem Sultanen og Mehemed Ali). Frankerig, (Marskal Soult skal sammensætte Kabinettet). Spanien, Østerrig (Mere om Keiserens Død). Tydskland.
Odense Adresse-Contoirs Efterretninger, 1835-03-16
Almindelig Politik.
Odense Adresse-Contoirs Efterretninger, 1835-03-16
Frankerig.
Odense Adresse-Contoirs Efterretninger, 1835-03-16
Ministerspørgsmaalet blev Dag for Dag meere indviklet, og Deputeertkammeret gjorde allerede Mine til at blande sig deri. En hurtig endelig Afgjørelse blev saaledes meer end nogensinde nødvendig, og denne Omstændighed har sandsynligviis fremkaldt den Erklæring i "Journal des Debats, at det synes vist, at det er definitivt overdraget Marskal Soult at sammensætte Kabinettet." Det maa have kostet Møie at bevæge ham dertil, da han først efter saa lang Tids Forløb har kunnet beslutte sig til at overtage dette Hverv. Hvilke Kolleger han vil vælge, er endnu ubestemt; dog ere de Fleste af den Mening, at han vil forene sig med Grev Mole.
Odense Adresse-Contoirs Efterretninger, 1835-03-16
Spanien. Efterretningerne fra Hovedstaden ere ligesaa ubetydelige som fra Krigsskuepladsen. Krigsministeren var endnu ikke kommen til Madrid, og Lovudkastet angaaende den indenlandske Gield var endnu ikke bragt under Discussion. Begge Partiers Tropper holde deres forrige Stillinger, og have ikke faaet nye Forstærkninger. Mina var den 27 Febr. i Pampelona. Den Navarresiske Junta har atter taget sit Sæde i S. Estevan. Den Carlos opholder sig i de Bjerge, som skille Guipuzco fra Navarra. Det hedder, at dumalacarregui er i los Arcos, og at Carlisterne atter havde begyndt at omringe Elisondo. Ge
Odense Adresse-Contoirs Efterretninger, 1835-03-16
Østerrig. Det jævne og blide Sind, der saa meget udmærkede den afdøde Keiser Frantz's private Liv, og som i saa høi Grad. vandt ham hans Folks Kjerlighed, fulgte ham lige til Døden. Han tillod aldeles ikke, at Karnevalslystighederne maatte afbrydes under hans Sygdom. Da Lægerne sidste Gang vare hos ham, gav han hver af dem Haanden, takkede dem for deres Bestræbelser, forsikkrede dem om sin Naade og Kjerlighed, og tilføiede, at han vidste, hvor meget de elskede ham, og at de havde gjort Alt, for at bevare hans Liv. Da den Geistlige, som skulde give ham den sidste Salvelse, nærmede sig ham, spurgte Keiseren: "Vil De begynde med Hovedet, eller med Fødderne? Paa Dødsdagen blev Liget liggende i Sengen til Middag, og Publikum havde fri Adgang til at beskue det. Den Hensovede laae i sin sædvanlige Natdragt, Hovedet bedækket med en simpel hvid Nathue. Den 4 d. udstilledes det til Parade i Generalsuniform, og den 7de fandt dets høitidelige Bisættelse Sted.
Odense Adresse-Contoirs Efterretninger, 1835-03-16
Den 14de Paragraph i Keiserens Testamente lyder saaledes: "Min Kjerlighed testamenterer jeg mine Undersaatter. Jeg haaber, at jeg hos Gud vil kunne bede for dem, og jeg opfordrer dem til Troskab og Hengivenhed imod min legitime Efterfølger, som de have viist imod mig i gode og onde Dage. Jeg siger min troe Armee min hjertelige Tak for den Tjeneste, den har viist mig, og hvorved den har opretholdt min Trone. Jeg opfordrer den til, stedse at vise min Efterfølger samme Troskab og Hengivenhed. Alle Statstjenere, som tjente mig godt, bevidner jeg herved min Tak."- Keiser Ferdinand har besluttet, at reise et Monument over sin Fader.
Odense Adresse-Contoirs Efterretninger, 1835-03-16
Tydskland. Mysticismen har i den sidste Tid lidt et Nederlag i Cassel. Oprindelsen dertil var et Opløb, der om Aftenen den 18 Februar fandt Sted udenfor Præsten ved Brødremenigheden Langs Bolig, som gjorde det nødvendigt for Politiet og en Borgerpikket at lægge sig derimellem. Men da Mængden ikke adspredte sig paa Opfordring, sloges der Allarm, Borgergarden rykkede frem i stærkere Detaschementer, besatte de Gader, som førte til Præstens Bolig, og rensede Pladsen. Lang, (der ikke maa forvexles med den yndede lutherske Præst Lange i Cassel, havde længe vakt sin Menigheds Misfornøielse, ved at holde mystiske Religionsøvelser hjemme, ved i Kirken at prædike i sin Sekts Aand, og især, som det hedder, ved at drive Diævelen ud ved Barnedaaben, og igjen drive den ind ved Konfirmationen" (ved Læren om Diævelen). Det er nu forbudet ham at betræde Prædikestolen i Cassel, og Kurprindsen har udstedet en Proklamation imod det der herskende mystiske Uvæsen, samt indskjærpet Forbudet imod utilladelige Sammenkomster til Religionsøvelser. Mange, hvem Rygtet henregnede til Mysticismens Tilhængere, fralægge sig offentligen denne beskyldning, og Flere, som have taget Deel i Brødremeenighedens Sammenkomster, have frasagt sig al Forbindelse med den.
Odense Adresse-Contoirs Efterretninger, 1835-03-16
J Kasernerne have Officererne paa Kommandantens Befaling anstillet Efterforskninger hos Soldaterne efter de iblandt dem udbredte mystiske Traktater og Pjecer. Alle de Bøger af denne Art, som forefandtes, bleve borttagne.
Odense Adresse-Contoirs Efterretninger, 1835-03-16
J Bayern oprettes nu adskillige Benedictiner=Klostere, Der.
Odense Adresse-Contoirs Efterretninger, 1835-03-16
ifølge et i Aaret 1817 i Rom afsluttet Konkordat imellem den hellige Stol og Bayern, der udtrykkeligen stipulerer Gjenoprettelsen af adskillige Klostere, som Man da anseer det for meer hensigts= og tidssvarende at besætte med dannede Mænd, som kunne vorde nyttige for Opdragelse og Underviisningen, end med Lediggjængere.
Odense Adresse-Contoirs Efterretninger, 1835-03-16
Fra Kriminalkammeret i Frankfurt efterlyses med Stikbreve tvende Fruentimmere, Frue Fresenius og Datter, fordi de ikke paa Tilsigelse have mødt i Retten i Anledning af det den 2 Mai f. A. udbrudte Komplot for at befrie de Frankfurter politiske Fanger.
Odense Adresse-Contoirs Efterretninger, 1835-03-16
Over=Appellationsretten i Cassel har nu fældet Dom i Sagen imod Overrets=Prokurator Emmerich og Konsorter i Hanau, der vare satte under kriminel Tiltale, for at have udbredet Skriftet: "Aaben Erklæring af kurhessiske Statsborgere, fremkaldt ved Forbundsbeslutningerne af 28 Juni 1832, og for Oprettelsen af en Forening til at opretholde Forfatningen." De Anklagede, 13 i Tallet, ere dømte til Fængsel fra 8 Dage til 8 Maaneder.